baade Hanner og Hunner kjendes ved ikke at have en askegraa 
men en brunlig Tone paa de fint vatrede Fjer. Blandt Museets 
grønlandske Ryper (af Ryper, der ikke ere i Vinterdragt, haves 
kun 10) findes heller ingen med rent sorte Fjer paa Brystet ; 
men et af Skindene af Hanner i Efteraarsdragt, fra Arsuk 1893, 
er yderst nær ved at have de europæiske Rypers askegraåaa 
Farvetone. — Indgaaende Beskrivelser af grønlandske Ryper 
ere især givne af Finsch, der heller ikke har kunnet finde 
nogen egenlig Forskjel fra de europæiske. 
Fjeldrypen er almindelig Standfugl langs alle Grønlands 
Kyster, baade Vest-, Øst- og Nordkyst. Den overvintrer selv i 
de nordligste Egne, men strejfer om Vinteren omkring for at 
finde Steder, der ere snebare eller dog ikke dækkede af altfor 
dyb eller skorpet Sne, og nogen Tilbøjelighed til at vandre 
mod Syd kan spores: i Syd-Grønland skal den være almindeligere 
om Vinteren end om Sommeren. I Yngletiden, Foraar og 
Sommer, holder den mest til inde i Landet, skjønt ikke faa 
yngle paa Øer ved det aabne Hav. Paa flade Strækninger, i 
Fjelddale, paa Bjergskraaninger eller paa Toppen af middelhøje 
Fjelde har (den Rede; efter at Ungerne ere udklækkede, søger 
den gjerne til de høje Fjelde, hvor den tilbringer den varmeste 
Del af Sommeren; men ogsaa om Vinteren færdes den mest 
påa Fjeldene, hvor Sneen oftest ligger mindre dybt end i 
Dalene; kun naar Vinteren er snefri, findes den i Dalene, over- 
alt; ere Fjelde og Dale lige utilgængelige, dækkede af Isslag 
eller dyb Sne, strejfer den om allevegne. Føden er Blade og 
Knopper af Birk, Pil, Lyng, Saæwifraga o. s. v. og Efteraar og 
Vinter for en stor Del Bær af Empetrum og Vaccinium; Ungerne 
æde ogsaa Fiuer, Biller, Insektlarver o.s. v. Reden bygges paa 
Jorden, oftest mellem Pile og Lyng. Æg findes mest i Juni. I 
Yngletiden, fra Slutningen af April, lever den parvis, senere, 
Efteraar og Vinter, familievis, i Flokke paa oftest mellem 10 
og 20; om Vinteren kunne flere Familier slutte sig sammen; 
man har set Flokke paa omtrent 100 Fugle. 
